  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Грак ёросысь Вуж Эгра гуртын лулчеберетъя но спортъя центр ужаны кутскиз. Одӥг липет улэ нылпи сад, спортзал, лулчеберт юрт но фельдшер-акушер пункт интыяськизы. Со сярысь Удмуртиысь тӧролэн но кивалтэтлэн пресс-службазы ивортӥз. Лулчеберт юртэ выль техника, мебель басьтӥзы, 120 интылы чаклам залэ небыт пуконъёс пуктӥзы. Татын ужасьёс котькуд ар 150 котыр ужрадъёс ортчыто, отчы 4 сюрслэсь трос адями вуылэ. Выль тӥрлык коллективъёслы но клубъёслы быгатонлыкъёссэс паськытгес усьтыны луонлык сётоз. Гуртысь фельдшер-акушер пунктсы 1970-тӥ аръёсы пуктэм юртын ужаз, со кемалась воштэмез кулэ каре ни вал. Ӝоген Вуж Эграын но бускель Ӟанкаын улӥсьёсты выль интыын пумиталозы. ФАП-ын смотровой но процедурной кабинетъёс, приём нуныны висъет вань. Выль спортзалэ 10 тренажёръёс пуктӥзы. Котькуд нунал отчы 30 пала адями ветлэ. Озьы ик отын пересьёс понна гимнастикая занятиос ортчытъяло. Нылпи садэз гуртоос тужгес но возьмазы, со 35 интылы чакламын. Азинскись гуртын трос егит семьяоссы, соин ик выль шудонъёс кузётэм уз кыле. Юртэз «Гурт интывылъёсты котыр ласянь азинтон» федерал программая пуктӥзы. Тодэ вайытом, та программая ик Пичи Пурга ёросын дышетонъя но шутэтсконъя центр пукто, но гудырикошконэ Сарапул ёросысь Нечкино черкоугртын «Культура» йӧскалык ӵектосъя пуктэм лулчеберт юртэз усьтӥзы.   Тегъёс: Грак лэсьтӥськон нылписад Лулчеберет Удмуртия  